Uuden tutkimus- ja kehittämislaitoksen perustamisprojekti (KTL:n ja Stakesin yhdistäminen): johtoryhmän alaisuuteen kokouksessa 24.4.2008 asetetut ryhmät

STM:n hallinnonalan uuden tutkimus- ja kehittämislaitoksen perustamisprojektin (Kansanterveyslaitoksen ja Sosiaali- ja terveysalan tutkimus- ja kehittämiskeskuksen yhdistäminen) ohjausryhmä on päättänyt asettaa projektin johtoryhmän alaisuuteen seuraavat alatyöryhmät:
Säädösryhmä
Tehtävät	Ryhmän tehtävänä on selvittää ne säädökset, joissa on mainittu Kansanterveyslaitoksen ja Stakesin tehtävistä, sekä laatia johtoryhmälle hyvissä ajoin ennen budjettisäädösten esittelemistä säädösehdotusten muotoon laaditut ehdotukset uuden laitoksen hallintosäädöksiksi ja muiksi tarvittaviksi säädösmuutoksiksi ottaen huomioon uuden laitoksen visio. 
Jäsenet	puheenjohtaja
hallitusneuvos Pekka Järvinen, STM

Jäsenet
ylijohtaja Mauno Konttinen, Stakes
lakimies Marja Pajukoski, Stakes
pääjohtaja Pekka Puska, KTL
hallintojohtaja Jaakko Penttinen, KTL

Perustutkimus-sektoritutkimusryhmä
Tehtävät	Ryhmän tehtävänä on 
1.	tehdä ehdotus arviointiperusteiksi, joita sovelletaan ratkaistaessa Kansanterveyslaitoksen ja Stakesin tilalle perustettavan uuden laitoksen toimialaan kuuluvan tieteellisen tutkimustyön alaa, laajuutta ja voimavaroja 
2.	soveltaa ohjausryhmän käsittelemiä ja ministeriön hyväksymiä arviointiperusteita Kansanterveyslaitoksen ja Stakesin nykyiseen tutkimustoimintaan ja määritellä tutkimusaiheittain se osa nykyisestä perustutkimusluonteisesta tieteellisestä tutkimustyöstä, joka 
a.	tulee suunnata uudelleen toteuttamaan uuden laitoksen strategisia tavoitteita tai 
b.	olisi perusteltua siirtää yliopistojen toimialaan. 
Ryhmä laatii 1-kohdassa mainitut ehdotukset arviointiperusteiksi 5.6.2008 mennessä ja 2-kohdassa tarkoitetut ehdotukset uudelleen suunnattaviksi tai siirrettäviksi kokonaisuuksiksi 15.9.2008 mennessä.
Jäsenet	puheenjohtaja
professori Reijo Vihko

Jäsenet
akatemiatutkija Raija Julkunen (Jyväskylän yliopisto)
kansleri Eero Vuorio (Turun yliopisto)
ylijohtaja (1.5.2008 lukien pääjohtaja) Matti Heikkilä, Stakes
ylijohtaja Juhani Eskola, KTL
tutkimus- ja kehittämisjohtaja Kari Vinni, STM
johtaja Leena Vestala, OPM

Aiemmin asetetut ryhmät
Ohjausryhmä on aiemmin kokouksessaan 11.4.2008 asettanut johtoryhmän sihteeristönä toimivan hanketoimiston sekä seuraavat ryhmät
-	Strategiaryhmä
-	Tietovarannot-ryhmä
-	Henkilöstöryhmä
-	Talousryhmä
-	Viestintä-, julkaisu- ja tietopalveluryhmä
-	Sisäiset IT-palvelut –ryhmä
-	Muut tukitoiminnot –ryhmä

Valtiosihteeri 		Ilkka Oksala

Hallitusneuvos	Liisa Perttula

JAKELU	ryhmien jäsenet